CELEX: 32019R0925
Language: el
Date: 2019-06-03 00:00:00
Title: Εκτελεστικός κανονισμός (ΕΕ) 2019/925 της Επιτροπής, της 3ης Ιουνίου 2019, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

6.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 148/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/925 ΤΗΣ ΕΠΙΤΡΟΠΗΣ
         της 3ης Ιουνίου 2019
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Ιουνίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Σωληνοειδές είδος (αποκαλούμενο «αθλητική ζώνη») από πλεκτό ύφασμα, αποτελούμενο από 88 % πολυεστέρα και 12 % ελαστάνη, με περίμετρο 66 cm. Το είδος αποτελείται από δύο ορθογώνια, ισομεγέθη πλεκτά τεμάχια υφάσματος, τα οποία είναι τοποθετημένα το ένα πάνω στο άλλο και συρραμμένα σε τρεις πλευρές, ώστε να δημιουργείται ελαστική «αθλητική ζώνη» διπλής όψεως.
                        Το είδος φέρει ανακλαστήρες, επίπεδη τσέπη με φερμουάρ και δύο μικρά ανοίγματα, εκ των οποίων το ένα διαθέτει κορδόνι με ελαστική ταινία. Δεν διαθέτει κούμπωμα.
                        Το είδος έχει σχεδιαστεί για να φοριέται γύρω από τη μέση, για παράδειγμα κατά τη διάρκεια αθλητικών δραστηριοτήτων. Οι τσέπες/τα ανοίγματα χρησιμεύουν για την αποθήκευση μικρών αντικειμένων, όπως κλειδιά, πιστωτικές κάρτες κ.λπ.
                        (Βλέπε εικόνες) (*1).
                     
                     
                        6307 90 10 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 7 στοιχείο στ) του Τμήματος XI, καθώς και από το κείμενο των κωδικών ΣΟ 6307 , 6307 90  και 6307 90 10 .
                        Η αθλητική ζώνη έχει τα αντικειμενικά χαρακτηριστικά ενός έτοιμου υφαντουργικού είδους κατά την έννοια της κλάσης 6307  και δυνάμει της σημείωσης 7 στοιχείο στ) του Τμήματος XI.
                        Το είδος δεν έχει σχεδιαστεί για να περιέχει συγκεκριμένο αντικείμενο. Δεν έχει ούτε ειδικό σχήμα ούτε είναι επενδυμένο εσωτερικά. Δεν είναι παρόμοιο με τα είδη που κατατάσσονται στην κλάση 4202  (βλέπε επίσης πρώτη και τέταρτη παράγραφο και εξαίρεση γ) των Επεξηγηματικών Σημειώσεων του Εναρμονισμένου Συστήματος για την κλάση 4202 ). Κατά συνέπεια, αποκλείεται η κατάταξή του στην κλάση 4202 .
                        Το είδος πρέπει επομένως να καταταχθεί στον κωδικό ΣΟ 6307 90 10  ως άλλο «άλλο έτοιμο πλεκτό είδος».
                     
                  
               (*1)  Οι εικόνες έχουν αποκλειστικά ενημερωτικό σκοπό.